open-index/open-wikipedia-markdown huggingface dataset:
Aero Mongolia

**Aero Mongolia** ()  on mongolialainen yksityisomisteinen lentoyhtiö, joka on perustettu vuonna 2002. Yhtiön solmukohtana toimii Ulan Batorissa sijaitseva Chinggis Khaanin kansainvälinen lentoasema. Myös yhtiön pääkonttori sijaitsee Ulan Batorissa.

Aero Mongolia lentää kahdella Fokker 50 -koneellaan kuuteen kohteeseen Pohjois-Aasiassa.

## Historia

Aero Mongolia perustettiin vuonna 2002 ja se aloitti lentonsa 25. toukokuuta 2003. Yhtiön perusti mongolian kansallinen lentoyhtiö MIAT Mongolian Airlines kansainvälistä syöttöliikennettä varten. Yhtiö sai ensimmäisen Fokker 50 -koneensa joulukuussa 2002 ja vuokratun Fokker 100 -koneen tammikuussa 2006. Isomman koneen myötä yhtiö aloitti lennot Etelä-Korean Cheongjuun. Aero Mongolia vuokrasi toisen Fokker 100 -koneen saman vuoden kesäkuussa ja vuoden lopulla yhtiö avasi uuden reitin Tianjiniin, Kiinaan.

31. lokakuuta 2007 Aero Mongolia menetti liikennöintilupansa turvallisuuden laiminlyönnin seurauksena. Yhtiö sai lupansa takaisin vuonna 2008 ja aloitti liikennöinnin uudelleen kahdella Fokker 50 -koneella Fokker 100 -koneiden leasing-sopimusten päätyttyä.

## Kohteet

Aero Mongolia lentää kuuteen kohteeseen, joista yksi sijaitsee Kiinassa.

## Laivasto

Aero Mongolialla on ollut lisäksi vuokrattuna kaksi Fokker 100 -konetta. Yhtiön laivaston keski-ikä oli tammikuussa 2010 17,7 vuotta. Yhtiö ilmoitti 26.1.2010 neuvottelevansa kolmannen Fokker 50 -koneen hankkimisesta laivastoon.

## Aiheesta muualla
* Viralliset sivut  

### Lähteet
Guy Berryman

**Guy Rupert Berryman** (s. 12. huhtikuuta 1978 Kirkcaldy, Skotlanti) on brittiläisen Coldplay-yhtyeen basisti.

Berryman syntyi Skotlannissa, mutta muutti 12-vuotiaana Kentiin, Englantiin. Hän on soittanut bassokitaraa 13-vuotiaasta lähtien. Hän kasvoi funk- ja groovemusiikin parissa ja keräilee yhä kyseisten tyylilajien harvinaisia levyjä. Sunday Timesin mukaan hänen netto-omaisuutensa on 25 miljoonaa puntaa. Berrymanin musiikillisia vaikuttajia ovat olleet muiden muassa James Brown, The Beatles, Kool & the Gang ja Pink Floyd.

Berrymanin isä oli insinööri, joka työskenteli Kanaalin tunnelin parissa. Yliopistoon mennessään myös Guy Berryman valitsi alakseen tekniikan mutta vaihtoi sen myöhemmin arkkitehtuuriopintoihin. Vuoden kuluttua hän keskeytti opintonsa keskittyäkseen Coldplayhyn ja basistin uraan. Coldplayn muiden jäsenten jatkaessa opintojaan Guy työskenteli baarimikkona paikallisessa pubissa. Ennen Coldplayn perustamista University College Londonissa Berryman oli kouluaikoinaan yhtyeessä nimeltä Time Out.

Syksyllä 2004 Berryman ja Coldplayn rumpali Will Champion vierailivat a-ha-yhtyeen kosketinsoittaja Magne Furuholmenin ensimmäisellä sooloalbumilla nimeltään *Past Perfect Future Tense*.

## Yksityiselämä
Vuonna 2004 Berryman avioitui lapsuudenystävänsä Joanna Bristonin kanssa. He erosivat vuonna 2007. Heillä on vuonna 2006 syntynyt tytär. Vuonna 2014 Berryman kihlautui hollantilaismalli Keshia Gerritsin kanssa.

## Lähteet

## Aiheesta muualla
* Coldplayn verkkosivut
Air Tanzania

**Air Tanzania**  on tansanialainen lentoyhtiö. Se perustettiin 10. maaliskuuta 1977. Yhtiön omisti alun perin Tansanian hallitus, mutta sen yksityistäminen aloitettiin vuonna 2001.

## Kohteet
* Tansaniassa: Dar es Salaam, Kilimanjaro, Mtwara, Mwanza, Sansibar
* Ulkomailla: Entebbe/Kampala (Uganda), Johannesburg (Etelä-Afrikka), Moroni (Komorit)

## Laivasto
Joulukuussa 2015:

* 1 Bombardier CRJ100ER
* 1 de Havilland Canada DHC-8-300Q

Aiemmin käytössä olleita konetyyppejä:

* Airbus A320-200
* Boeing 737-200
* Boeing 737-300
* Boeing 737-500
* Boeing 767-200
* Bombardier CRJ200
* Douglas DC-9-30

## Lähteet

## Aiheesta muualla

* Viralliset sivut
Perry Smith

**Perry Edward Smith** (27. lokakuuta 1928 – 14. huhtikuuta 1965) toteutti Richard Hickockin kanssa 15. marraskuuta 1959 suurta huomiota herättäneen Clutterin nelihenkisen viljelijäperheen murhan. Smith ja Hickock saatiin kiinni vuoden 1959 lopussa Las Vegasissa. Heidät tuomittiin pitkän oikeusprosessin jälkeen kuolemaan, ja heidät hirtettiin 14. huhtikuuta 1965.

Kirjailija Truman Capote teki Clutterin murhista dokumentaarisen romaanin *[[Kylmäverisesti]]* (*In Cold Blood*), mikä teki Capotesta yhden Yhdysvaltojen kuuluisimmista kirjailijoista. Vuonna 1967 Richard Brooks teki kirjasta samannimisen elokuvan, jossa Perry Smithiä esitti Robert Blake. Bennett Miller ohjasi vuonna 2005 Truman Capoten elämästä elokuvan nimeltä *[[Capote]]*, jossa Perry Smithiä esitti Clifton Collins Jr.
Ashley Jones

**Ashley Aubra Jones** (s. 3. syyskuuta 1976 Memphis, Tennessee, Yhdysvallat) on yhdysvaltalainen näyttelijä. Hän on näytellyt muun muassa Bridget Forresterina televisiosarjassa *[[Kauniit ja rohkeat]]*.

Jones esitnäyttelii televisiosarjassa *[[Tunteita ja tuoksuja]]* Megan Dennison Viscardia. Hän oli mukana sarjassa vuosina 1997–2000 ja teki vierailun sarjassa vuonna 2001. Jones on naimisissa näyttelijä Noah Nelsonin kanssa.

## Valikoitu filmografia
### Televisiossa
* *[[Tunteita ja tuoksuja]]* (*The Young and the Restless*, 1997–2001)
* *[[Strong Medicine]]* (2000)
* *[[Ilman johtolankaa]]* (*Without a Trace*, 2004)
* *[[Yli synkän virran]]* (*Crossing Jordan*, 2004)
* *[[Kauniit ja rohkeat]]* (*The Bold and the Beautiful*, 2004–2018)
* *[[True Blood]]* (2009–)
* *[[Mentalist]]* (yksi jakso 2. tuotantokaudella)

## Aiheesta muualla

*
Kayla Ewell

**Kayla Noelle Ewell** (s. 27. elokuuta 1985 Long Beach, Kalifornia) on yhdysvaltalainen näyttelijä. Hän on näytellyt muun muassa roolin Caitlin Ramirezina pitkäaikaisessa saippuaoopperassa *[[Kauniit ja rohkeat]]*, Maureen Sampsonina NBC:n *[[Freaks and Geeks]]* -sarjassa sekä Vicki Donovanin CW:n sarjassa *[[Vampyyripäiväkirjat]]*.

## Nuoruus
Ewell syntyi Long Beachilla Kaliforniassa ja varttui Seal Beachilla, jossa hän opiskeli tanssia, laulua ja näyttelemistä Orange County Song & Dance Companyssä. Agentti huomasi Ewellin näyttelytunnilla vuonna 1999 ja pyysi tätä koe-esiintymiseen. Ewell valmistui Los Alamitos High Schoolista vuonna 2003.

## Ura
Vuonna 2000 Ewell esiintyi televisiosarjassa *[[Freaks and Geeks]]* näytellen Maureen Sampsonia muun muassa jaksossa *Carded and discarded*. Seuraavaksi Ewell sai roolin saippuasarjasta *[[Kauniit ja rohkeat]]*, jossa hän näytteli vuosina 2004–2005 ja vieraili muun muassa seuraavissa sarjoissa: *[[O.C.]]*, *[[Käytäväpeliä]]*, *[[Veronica Mars]]*, *[[Kodinpuolustaja]]* ja *[[Entourage]]*.

Ewell näytteli CW:n uudessa draamasarjassa *[[The Vampire Diaries]]* seitsemän ensimmäisen jakson ajan vuonna 2009. Ewell kuitenkin vihjasi marraskuussa 2009 saattavansa palata takaisin sarjaan. Sarjan luoja Kevin Williamson on kuitenkin sanonut ettei hahmo palaa enää sarjaan.

## Filmografia

## Lähteet

## Aiheesta muualla
*
Heather Locklear

**Heather Deen Locklear** (s. 25. syyskuuta 1961 Westwood, Los Angeles, Kalifornia, Yhdysvallat) on yhdysvaltalainen näyttelijä. Hän on näytellyt muun muassa *[[Dynastia (vuoden 1981 televisiosarja)|Dynastian]]* Sammy Jo Carringtonina ja *[[Melrose Place]]n* Amanda Woodwardina.

Locklear on ollut kahdesti naimisissa. Hänen ensimmäinen liittonsa Tommy Leen kanssa kesti toukokuusta 1986 elokuuhun 1993. Locklear meni naimisiin Bon Jovi -yhtyeen kitaristin Richie Samboran kanssa joulukuussa 1994 Pariisissa. Heillä on yksi lapsi, vuonna 1997 syntynyt tytär. Locklearin ja Samboran avioliitto päättyi helmikuussa 2006 kun Locklearin haki avioeroa. 

Locklear on kärsinyt päihderiippuvuudesta jo pitkään. Hän joutui vuonna 2008 vieroitushoitoon jäätyään kiinni rattijuopumuksesta. Vuonna 2012 hän joutui psykiatriseen hoitoon ja jälleen vuonna 2017 vieroitushoitoon. Hänet pidätettiin helmikuussa 2018 väkivaltaisesta käytöksestä ja poliisin kimppuun käymisestä ja marraskuussa 2018 hänet toimitettiin jälleen psykiatriseen hoitoon.

Elokuussa 2019  Locklear tuomittiin oikeudessa 30 päiväksi mielenterveyshoitoon. Hänen täytyy kirjautua hoitolaitokseen viimeistään 6. syyskuuta 2019. Hoitojakson jälkeen Locklear oli kolme vuotta valvomattomassa ehdonalaisessa. Sen aikana näyttelijä ei saanut pitää hallussaan aseita, vapaasti myytäviä lääkkeitä eikä alkoholia. Pakkohoidosta kieltäytymisestä olisi seurannut 120 päivän vankeus.

Huhtikuussa 2020 Locklear kertoi olleensa vuoden päihteettömänä. 

## Lähteet

## Aiheesta muualla
*
Shaman Spirits

**Oy Shaman Spirits Ltd** oli suomalainen alkoholijuomien valmistajayritys. Se perustettiin Tyrnävän perunanviljelijöiden aloitteesta tislaamoksi vuonna 1998 ja ajautui konkurssiin 2025. Shaman Spirits valmisti maustamattomia ja maustettuja alkoholijuomia. Aluksi tuotannossa hyödynnettiin perunaa, mutta kilpailun paineessa siirryttiin muihin raaka-aineisiin. Tyrnävän tehtaan tuotantokapasiteetti vuoden 2016 alussa oli 5 miljoonaa pulloa vuodessa.

## Historiaa
Idea perunaviinatislaamon perustamisesta lähti Tyrnävän seudun perunanviljelijöitä, jotka halusivat hyödyntää tuotantonsa ylijäämäperunat. Viinatehdas rakennettiin vanhan pesulan tiloihin. Ensimmäinen tuote, Tyrnävän perunaviina, tuotiin markkinoille vuonna 2002. Siitä viiden vuoden kuluttua viennin osuus tuotannosta oli vasta 20 prosenttia, mutta sitä pyrittiin kasvattamaan etenkin Saksan suuntaan.

Helmikuussa 2005 Shaman Spirits osti kuopiolaisen **Viinax**-yrityksen tuotannon tuotemerkkeineen. 2016 Shaman Spirits ja Global Drinks Finland Oy solmivat esikauppasopimuksen, jossa Laplandia-, Moses- ja Finntastic-brändit siirtyivät Shaman Spiritsille. Lisäksi Global Drinks Finland Oy:n työntekijät siirtyivät Shaman Spiritsin palvelukseen 1.8.2016 alkaen.

2010-luvulla Shaman Spirits menestyi viennillä muun muassa Espanjaan, Israeliin, Yhdysvaltoihin ja Venäjälle. Suomen Alko ei myynyt sen tuotteita juuri lainkaan. Vuoden 2016 paikkeilla viennin Itä-Aasian maihin kerrottiin olevan käynnistymässä, ja kapasiteetin sanottiin yltävän 5–10 miljoonaan pulloon vuodessa siihenastisen miljoonan pullon sijasta. Päätuotteita olivat maustetut viinasekoitukset, jotka valmistettiin Ranskasta tuodusta etanolista. Omien tuotteiden ohella Shaman Spirits toimi sopimusvalmistajana tunnetuille votkamerkeille ja toimi myös alkoholin maahantuojana.

2020-luvulla yrityksen toiminta muuttui raskaasti tappiolliseksi muun muassa halvempien tuotantomaiden kilpailun takia. Kesällä 2023 Shaman Spirits haki yrityssaneeraukseen pääsyä, mutta saneerausohjelman selvittäjä vaati sittemmin saneerausmenettelyn lakkauttamista vedoten velallisen maksukyvyttömyyteen. Helmikuussa 2025 työeläkeyhtiö Elo haki Shaman Spiritsin konkurssiin, ja velkojilla on yhteensä saatavia noin 1,9 miljoonaa euroa. Elon rinnalla muita suurimpia velkojia ovat Nordea, Duotel Invest ja verohallinto.

## Tuotteita
* Shaman's Terva (ent. Šamaani Terva)
* Shaman's Salmari (ent. Šamaani Salmari)
* Shaman's Vodka
* Maustetut Shaman's Vodkat
* Laplandia Super Premium Vodka
* Maustetut Laplandia Vodkat¨
* Finntastic Vodka
* Moses-vodka, košer-sääntöjen mukaan valmistettu votka, jota vietiin mm. Israeliin
* Moses-taateliviina, košer-sääntöjen mukaan valmistettu viina, jota vietiin mm. Israeliin
* Šamaani Chili Vodka 
* Lisäksi private label -tuotteita ravintoloille 
* Bothnia Bay Perunaviina
* Bothnia Bay Dry Gin – Suomen ensimmäinen perunapohjainen gini
* Karlsson's New Vodka – Ikean myymä ruotsalaisista perunoista valmistettu vodka
* Ström-vodka – *Viisi Tähteä* -lehden kilpailussa *Suomen Paras Juoma* vuonna 2005 

## Lähteet
Jack Wagner

**Jack Wagner** (oik. **Peter John Wagner**, s. 3. lokakuuta 1959 Washington, Missouri) on yhdysvaltalainen näyttelijä, joka tunnetaan esimerkiksi rooleistaan ''Melrose Placen'' Peter Burnsina ja ''Kauniiden ja rohkeiden'' Nick Maronena. Hän on myös ohjannut joitakin *Melrose Placen* jaksoja. Hän ollut ehdokkaana Daytime Emmy -palkinnon saajaksi suorituksestaan sarjoissa ''General Hospital'' ja *Kauniit ja rohkeat*.

Wagner on ollut kerran naimisissa ja hänellä on kaksi lasta.

## Aiheesta muualla
*
Pussipäästäiset

**Pussipäästäiset** ovat eteläamerikkalaisia pieniä päästäismäisiä pussieläimiä, joita kutsuttiin aiemmin **inkapäästäisiksi**. Pussipäästäisiä on jäljellä kuusi lajia yhdessä lahkossa (Paucituberculata) ja heimossa (Caenolestidae).

Nisäkäsnimistötoimikunnan ehdotus pussipäästäisten uudeksi suomenkieliseksi nimeksi on *supiaisopossumit*. Supiainen on päästäisen kansanomainen nimitys. Ehdotettu nimi supiaisopossumit voi olla sikäli harhaanjohtava, että pussipäästäiset eivät ole läheistä sukua päästäisopossumeille (*Monodelphis*), jotka kuuluvat pussirottien (Didelphimorphia) lahkoon.

Pussipäästäiset elävät Andien syrjäisissä metsissä ja ruohomailla. Hyönteissyöjien puuttuessa Etelä-Amerikasta pussipäästäiset täyttävät niiden ekologisen lokeron.

Kooltaan pussipäästäiset vastaavat pientä rottaa (9–14&nbsp;cm). Niillä on ohuet raajat, pitkä ja teräväkärkinen kuono sekä hoikka ja karvainen häntä. Pussipäästäiset syövät lähinnä pieniä eläimiä, kuten hyönteisiä, kastematoja ja pieniä selkärankaisia. Pussipäästäisillä on pienet silmät ja heikko näkö. Ne saalistavat pääasiassa varhain aamulla tai yöllä käyttäen kuuloaan sekä pitkiä ja herkkiä viiksikarvojaan saaliin paikallistamiseen.

Pussipäästäiset tunnetaan melko huonosti niiden eristäytyneen asuinympäristön takia. Niitä on aiemmin luultu harvinaisiksi, mutta uusimmat tutkimukset osoittavat, että eläimet ovatkin oletettua yleisempiä.

## Luokittelu

* Heimo Caenolestidae:
** Suku *[[Caenolestes]]* (4 lajia)
** Suku *Lestoros* (1 laji, perunpussipäästäinen (*Lestoros inca*))
** Suku chilenpussipäästäiset (*Rhyncholestes*) (1 laji, chilenpussipäästäinen (*Rhyncholestes raphanurus*))

## Lähteet
Zarah Leander

**Zarah Stina Leander** (alk. **Sara Stina** o.s. **Hedberg**, vuodesta 1956 **Hülphers**; 15. maaliskuuta 1907 Karlstad, Ruotsi – 23. kesäkuuta 1981 Tukholma) oli ruotsalainen näyttelijä ja laulaja, joka oli toisen maailmansodan aikaan suuri filmitähti Saksassa. 

## Ura
### Alkuvaiheet
Leanderin esiintyjänura alkoi vuonna 1929 Ernst Rolfin kabareekiertueella, jolle hänet oli värvätty kiertueen primadonnan Margit Rosengrenin sijaiseksi. Hän esitti Greta Garbon roolissa kappaleen ”Vill ni se en stjärna?”, josta oli tuleva hänen nimikkolaulunsa. Seuraavana vuonna hän esiintyi neljässä kabareessa Tukholmassa, näytteli elokuvassa ja teki ensimmäiset levytyksensä, joiden joukossa oli versio Marlene Dietrichin tunnetuksi tekemästä kappaleesta ”Falling in Love Again”. Läpimurto tapahtui vuonna 1931 Lehárin operetissa *[[Iloinen leski]]*, jossa hän esiintyi Hanna Glavarin roolissa. Seuraavina vuosina häntä kysyttiin niin Skandinaviaan, Keski-Eurooppaan kuin Hollywoodiinkin, jossa työskenteli siihen aikaan useita muitakin ruotsalaisia näyttelijöitä ja ohjaajia. Kahden kouluikäisen lapsen äitinä hän ei pitänyt Hollywoodia sopivana vaihtoehtona, vaan lähti töiden perään Manner-Eurooppaan. Kansainvälisenä läpimurtona oli Ralph Benatzkyn operetti *Axel an der Himmelstür*, jota esitettiin Wienin Theater an der Wienissä vuonna 1936.

### Ura Saksassa
Seuraavana vuonna hän teki ensimmäisen elokuvaroolinsa Saksassa. Kansallissosialistisen Saksan Universum Film AG -yhtiölle tehtyjä, melodramaattisiksi luokiteltavia elokuvia kertyi yhteensä kymmenen. Lisäksi hän teki lukuisia suosittuja levytyksiä Saksassa, joukossa kappaleet ”Ich steh’ im Regen”, ”Ich weiss es wird einmal ein Wunder gescheh’n”, ”Nur nicht aus Liebe weinen” ja ”Der Wind hat mir ein Lied erzählt”. Leanderin hyvä saksan kielen taito perustui Riian-vuosiin, jolloin hän oli opiskellut laulua.

### Toisen maailmansodan jälkeen
Leander palasi Ruotsiin vuonna 1943, mutta häneen suhtauduttiin kylmäkiskoisesti monen vuoden ajan, koska hän oli työskennellyt natsien palveluksessa. Hänen uransa saattoi jatkua Ruotsissa vasta 1950-luvun puolella.

Sittemmin Leander teki konttoritöitä Tukholmassa. Hän esiintyi useasti myös Suomessa ja järjesti jäähyväiskiertueensa vuonna 1973. Hän jäi eläkkeelle viihdemailmasta vuonna 1981. Samana vuonna hän kuoli Tukholmassa aivohalvaukseen.

## Yksityiselämä
Zarah Leander oli naimisissa kolmesti: näyttelijä Nils Leanderin, lehtimies Vidal Forsellin ja viimeksi suomalaistaustaisen pianisti-kapellimestarin Arne Hülphersin (1904–1978) kanssa. Hänen kaksi lastaan, Göran ja Boel, olivat syntyneet ensimmäisestä avioliitosta Nils Leanderin kanssa. 

## Lähteet

## Kirjallisuutta
* 
* 
* 
* 
* 
* 

## Aiheesta muualla

* 
* Zarah Leander Sällskapet.
* Tanssilauluista Orfeukseen, Kuva, 09.11.1938, nro 23, s. 24, Kansalliskirjaston digitaaliset aineistot
Marika Krook

**Marika Krook** (s. 27. lokakuuta 1972 Tukholma, Ruotsi) on suomalainen oopperalaulaja, äänialaltaan sopraano, ja näyttelijä.

Krook on opiskellut Sibelius-Akatemiassa. Hän teki oopperadebyyttinsä Vaasan Oopperan Madama Butterflyssä. Vuonna 1992 hän voitti Tallinnan kansainvälisen oopperalaulukilpailun. Krook on myös näytellyt monissa musikaaleissa, kuten *[[Sound of Music (musikaali)|Sound of Musicissa]]* Helsingin Svenska Teaternissa sekä näytellyt Claes Olssonin elokuvassa *[[Ihanat naiset rannalla]]* (1998). Vuonna 1998 hän osallistui Edea-yhtyeen laulajana Eurovision laulukilpailuun kappaleella ”Aava” voitettuaan Suomen karsinnat.

2000-luvun alussa Krook alkoi kärsiä sairaudesta, jonka oireisiin kuului jalkojen liikuttamisen kykenemättömyys ja niiden tunnottomuus. Myöhemmin hänellä todettiin selkärankatulehdus, jonka ennuste oli huono. Krook löysi myöhemmin italialaisen vatsalääkärin, jonka mukaan Suomessa tehdyt diagnoosit olivat vääriä ja kyse oli vatsaongelmista. Hän toipui sairaudesta ruokavaliomuutosten avulla. Hän on julkisesti kertonut myös kärsineensä lähes koko uransa ajan esiintymispelkoa ja saaneensa paniikkikohtauksia ennen keikkoja. Vuonna 2024 Marika kertoi Anna-lehden haastattelussa saaneensa rintasyöpädiagnoosin alkuvuonna 2021.

Krookin perheeseen kuuluvat suomalais-italialainen avopuoliso, viinialan yrittäjä Petri Viglione sekä lapset Nicole Krook-Viglione (s. 2008) ja Tobias Krook-Viglione (s. 2013).

## Lähteet

## Aiheesta muualla
* 
*
Lorenzo Lamas

**Lorenzo Lamas** (s. 20. tammikuuta 1958 Santa Monica, Kalifornia) on yhdysvaltalainen näyttelijä, joka on esiintynyt muun muassa televisiosarjassa *[[Viinitila Falcon Crest]]*. Hän esiintyi myös saippuasarjassa *[[Kauniit ja rohkeat]]* Hector Ramirezin roolissa vuosina 2004–2007 sekä rikossarjassa *Renegade* vuosina 1993–1997. Lamas on ollut neljä kertaa naimisissa ja hänellä on kuusi lasta.

## Aiheesta muualla

*  
* Lorenzo Lamas NNDB:ssä
Arena (Verona)

**Veronan Arena** on suhteellisen hyvin säilynyt roomalaisajan amfiteatteri Veronassa Italiassa. Se on rakennettu ensimmäisellä vuosisadalla. Amfiteatteri on Rooman Colosseumin ja Capuan amfiteatterin jälkeen Italian suurin. Se on ollut Veronan oopperajuhlien tapahtumapaikka vuodesta 1913. Vuonna 2026 amfiteatterissa järjestetään talviolympialaisten päättäjäiset ja talviparalympialaisten avajaiset.

## Kuvia


Kuva:Verona Italy arena DSC08030.JPG
Kuva:Verona - l'Arena-2.jpg
Kuva:Arena Anfiteatro.XE3F1912a.jpg
Kuva:Verona - l'Arena-4.jpg


## Lähteet

## Aiheesta muualla

*Amfiteatterin verkkosivut
Kaarepere

**Kaarepere** () on kylä Viron Jõgevamaalla Jõgevan kunnassa. Kylä sijaitsee viiden kilometrin päässä Palamusesta. Kylä on mainittu ensimmäisen kerran vuonna 1627 ja siellä on kirkko, koulurakennus ja rautatieasema. Rautatie kylän kautta valmistui vuonna 1876.

Kaareperen kylässä asuu noin 350 henkeä ja kylän asukastiheys on 45,6 asukasta neliökilometrillä. Kylä on kuntansa toiseksi suurin asutuskeskus Palamusen jälkeen.

## Lähteet
Schae Harrison

**Schae Harrison** (s. 27. huhtikuuta 1963 Anaheim Hills, Kalifornia) on yhdysvaltalainen näyttelijä. Hänen tunnetuin tv-roolinsa on ohjelmassa ''Kauniit ja rohkeat'', jossa hän esitti Darla Einsteiniä. Harrison aloitti sarjassa 1989 ja oli pitkään vain pienessä sivuosassa, myöhemmin Darlasta tuli Thorne Forresterin vaimo ja sitä kautta keskeisempi hahmo. Hahmo ja sitä kautta Harrison poistuivat kuitenkin sarjasta heinäkuussa 2006 Darlan kuollessa Taylorin ajaman auton alle.

Harrisonilla on joulukuussa 2003 syntynyt poika näyttelijä Mick Cainin kanssa.

## Aiheesta muualla
*
Kabala

**Kabala** on Koinadugun piirikunnan pääkaupunki Sierra Leonen pohjoisosassa. Vuonna 2004 siellä oli 14&nbsp;108 asukasta. 

Kaupungin väestö koostuu monista etnisistä ryhmistä, joista suurimpia ovat djalonket, kurankot, fulbet, mandinkat ja limbat.

Kabalassa on lentoasema.


All_Peoples_Congress_political_rally_Sierra_Leone_1968-1.jpg|All People’s Congressin kokous Kabalassa vuonna 1968
All_People%27s_Congress_political_rally_Sierra_Leone_1968.jpg|All People’s Congressin kokous Kabalassa vuonna 1968


## Lähteet

## Aiheesta muualla
Kimberlin Brown

**Kimberlin Brown Pelzer** (s. 29. kesäkuuta 1961 Hayward, Kalifornia) on yhdysvaltalainen näyttelijä. Parhaiten hänet tunnetaan antagonisti Sheila Carterin roolista sarjoissa *[[Tunteita ja tuoksuja]]* sekä *[[Kauniit ja rohkeat]]*.

## Tv-ura

* *[[Capitol (televisiosarja)|Capitol]]* – Danny (1987)
* *[[Santa Barbara (televisiosarja)|Santa Barbara]]* – Candace Durrell (1990)
* *[[Tunteita ja tuoksuja]]* – Sheila Carter (1990–1992, 1993, 1994, 1995, 2005–2006)
* *[[Kauniit ja rohkeat]]* – Sheila Carter (1992–1998, 2002–2003, 2017–2018, 2021–2024)
* *[[Port Charles]]* – Tohtori Rachel Reese Locke (1999–2002)
* *[[General Hospital]]* – Rachel Reese (1999–2002)
* *[[Another World (televisiosarja)|Another World]]* – Shelly Clark (1999)
* *[[One Life to Live]]* – Tohtori Paige Miller Truman (2004–2005)

## Aiheesta muualla
*
Carl-Gustaf Lilius

**Carl-Gustaf Henrik Casimir Lilius** (14. heinäkuuta 1928 Helsinki – 14. joulukuuta 1998 Helsinki) oli suomalainen taiteilija ja kirjoittaja. Hänen tuotantonsa ulottuu kuvanveistosta piirustuksen ja maalauksen kautta esseistiikkaan ja filosofiaan. 

Carl-Gustaf Liliuksen taidemuseo sijaitsee Hangossa. Liliuksen tekemiä julkisia taideteoksia on esimerkiksi Helsingin Kruununhaassa Svenska litteratursällskapetin pihalla: *Linnunsiipinen nainen* -sarjaan kuuluva veistos *Cordula* 1960-luvulta. Siivekkään naishahmon lähtökohtana oli taiteilijan vaimo Irmelin Sandman Lilius. *Lenore*-niminen versio teoksesta on Hangossa Jussi Lundmarkin puistossa.

*Helsingin Sanomien* entinen päätoimittaja Janne Virkkunen mainitsee Liliuksen yhtenä suomalaisen itsesensuuri- ja suomettumiskeskustelun aloittajana 1970-luvun puolivälissä. Lilius julkaisi aiheeseen liittyvän kirjoituksen *Journal of Censorship* -aikakauslehdessä ja suomennettuna *[[Kanava (aikakauslehti)|Kanava]]*-aikakauslehdessä. Lilius moitti kirjoituksessaan suomalaisia pelokkaasta suhtautumisesta asialliseenkin Neuvostoliittoa ja kommunismia koskevaan kommentointiin. Hän väitti itsesensuurin estävän välttämättömän vähimmäisinformaation. Kansalaismielipiteen väheksyntä loi Liliuksen mukaan katkeruutta ja apatiaa.

## Teokset
*Arcanum, linopiirroksia, 1991
*Burgundiska sviten, 1987
*Chaos 18.3.–16.4.1989, 1989
*Djuret katt [text: Irmelin Sandman Lilius & Muddle Lilius], 2002
*Drawings, 1990
*Eimikään. Kaikkeudessa: Eräs maailmanselitys. Suomentanut Christer Lindgren, 1990
*Det himmelska ljuset. Teckningar av Carl-Gustav Lilius. 1994
*Horatius. Urval o. tolkningar av Gustav Ulfvens. Teckn. av Carl-Gustaf Lilius, 1989
*Ingentinget. I alltet: En världsförklaring, 1989
*Kysymys vähästä. Valokuvat Ben Kaila. Tekstit Carl-Gustaf Lilius, Harri Haanpää. 1996.
*Lähimmäisenä tänään: Sana sanasta. Piirrokset Carl-Gustaf Lilius. 1992
*Makt och mardröm: Politiska essayer, 1984
*Metsytiska boken: En roman om tanken, 1973
*Metsyyttinen kirja: Romaani ajatuksesta. Suomentanut Christer Lindgren, 1980
*Motmot: Elävien runoilijoiden klubin vuosi 1997. Toimittaneet Markku Paasonen, Tommi Parkko, 1998
*Paradisdansen: Fjärde essaysamlingen, 1997
*Sculptor. Photo Reiner Frommer. Über, 1992
*Siirtosuomalainen. Valokuvat/fotografier Ben Kaila, Risto Vuorimies. Johdanto/inledning Carl-Gustaf Lilius, 1994
*Solmyten, 2001
*Tio dikter av Li Po (701–762), 2001
*Valta ja painajainen: Poliittisia esseitä, 1988

## Kuvia teoksista

Tiedosto:Carl-Gustaf Lilius Lintu 1966 .JPG|Lintu, 1966, Hanko.
Tiedosto:Carl-Gustaf Lilius, Cordula 1968.jpg|Cordula, 1968, Helsinki.
Tiedosto:Carl-Gustaf Lilius Leonore 1986.JPG|Lenore, 1986, Hanko.
Tiedosto:36._Jarl_Hemmerin_muistomerkki,_Lintunainen,_Rantakatu_13_-15,_kuva_6.12._2015.jpg|Jarl Hemmerin muistomerkki, Lintunainen, 1993, Vaasa


## Katso myös
* Lilius (suku)

## Lähteet

## Kirjallisuutta
* 
* 
* 
* 

## Aiheesta muualla

* 
* Helsingin kaupungin taidemuseo 
* 
* Elmer-tietokanta
Mari Yaguchi

**Mari Yaguchi** (, s. 20. tammikuuta 1983 Jokohama, Kanagawa, Japani) on toisen sukupolven jäsen J-pop-yhtyeessä Morning Musume. Hän on julkaissut kolme kuvakirjaa. Hän erosi Morning Musumesta 14. huhtikuuta vuonna 2005 skandaalin vuoksi, kun japanilainen lehti FRIDAY julkaisi artikkelin hänen suhteestaan näyttelijä Oguri Shuniin. 

Hänen verityyppinsä on A ja hän on 145 cm pitkä. Yaguchin Love Hello! Yaguchi Mari DVD oli  eniten myyty idolin DVD Japanissa. 

Yaguchi on myös näytellyt, vuonna 2003 hän näytteli adoptoitua lasta draamassa Kochira hon ikegami sho. Morning Musumesta eroamisensa jälkeen hän on näytellyt päivädraamassa Sentou no Musume!?.

## Hello! Project yhtyeet
**Morning Musume (1998-2005)
**ZYX (2003)
**ROMANS (2003)
***Alaryhmät**: 
**Tanpopo (1998-2002)
**Minimoni (2000-2003)
**Morning Musume Sakura Gumi (2003-2004)
**Hello! Project Akagumi (2005)
***Shuffle ryhmät**: 
**2000: Aoiro 7
**2001: 7nin Matsuri
**2002: Sexy 8
**2003: 11WATER
**2004: H.P. All Stars

## Elokuvat
1998: モーニング刑事~抱いてHOLD ON ME！ (Morning Cup: Daite HOLD ON ME!

2000: ピンチランナー (Pinch Runner)

2002: ナマタマゴ (Nama Tamago)

2003: 子犬ダンの物語 (Koinu Dan no Monogatari)

## Kuvakirjat
*07.02.2002 - 1. soolo kuvakirja Yaguchi julkaistaan
*02.07.2003 - 2. soolo kuvakirja Love-Hello! julkaistaan.
*12.06.2004 - 3. soolo kuvakirja OFF julkaistaan.

## Lähteet

## Aiheesta muualla
Matisyahu

**Matthew Paul Miller** (s. 30. kesäkuuta 1979 West Chester, Pennsylvania), taiteilijanimeltään **Matisyahu**, on yhdysvaltalainen reggaeta ja vaihtoehtorockia esittävä muusikko. Matisyahu on uskonnoltaan juutalainen, mikä näkyy monissa hänen kappaleissaan.

## Varhaisempi elämä ja Chabad-Lubavitch

Matisyahu on jäsen newyorkilaisessa Chabad-Lubavitchin juutalaisyhteisössä, jota johtaa rabbi Menachem Mendel Schneerson. Matisyahu syntyi Pennsylvanian West Chesterissä ja hänen perheensä lopulta asettui New Yorkin White Plains -alueelle. Hän on tuonut esiin juutalaisuuden uudistamista ja on jonkun aikaa soittanut nimellä "MC Truth" MC Mysticin yhtyeessä Soulfari. Lopulta hän kääntyi ortodoksijuutalaisuuteen ja aloitti soittamisen juutalaisessa yhtyeessä Pey Dalid.

Matisyahu opiskeli Tooraa Hadar Hatorahissa ješivassa ja hän sanoitti ja äänitti ensimmäisen albuminsa ollessaan yhä opiskelijana siellä. Hän on saanut musiikillista inspiraatiotaan Bob Marleyltä, Phishiltä ja rabbi Shlomo Carlebachilta. Hän antaa arvoa rabbi Simon Jacobsonin kirjalle *Toward A Meaningful Life* vaikutuksesta hänen uuden albuminsa *Youth* sanoituksiin.

## Diskografia
### Studioalbumit
* Shake Off the Dust... Arise (2004)
* Youth (2006)
* Light (2009)
* Spark Seeker (2012)

### Livealbumit
* Live at Stubb's (2005)
* Live at Twist & Shout (2009)
* Live at Stubb's, Vol. 2 (2011)

### Remixalbumit
* Youth Dub (2006)
* No Place to Be (2006)

### EP:t
* Shattered (2008)
* Miracle (2011)

### Singlet
* "King Without a Crown" (2005)
* "Youth" (2006)
* "Jerusalem" (2006)
* "One Day" (2009)
* "Miracle" (2010)
* "Darkness into Light" (2011)
* "Sunshine" (2012)
* "Live Like a Warrior" (2012)

## Aiheesta muualla

*Photos of Matisyahu in Helsinki, Finland 
*Matisyahu virallinen kotisivu  
*
*Fanien galleria  
*Video Matisyahun livekonsertista Pariisissa
Papa Noël

**Antoine Nedule Montswet** eli **Papa Noël** (25. joulukuuta 1940 Kinshasa – 11. marraskuuta 2024) oli kinshasankongolainen rumba-muusikko. Hän sai kitaran äidiltään ollessaan kahdeksan vuoden ikäinen. Ensimmäistä kertaa Papa Noël levytti 16-vuotiaana. Hän on sen jälkeen tehnyt yhteistyötä monien paikallisten muusikkojen kanssa, mutta julkaissut myös soololevyjä.

## Diskografia

* *Bel Ami* (2000)
* *Mosala Makasi* (2001)
* *Bana Congo* (2002)

## Lähteet
Liberaalipuolue (Yhdistynyt kuningaskunta)

**Liberaalipuolue** (*Liberal Party*) oli konservatiivien ohella toinen suurista brittiläisistä puolueista 1800-luvun alusta vuoteen 1918, jolloin se menetti toiseksi suurimman puolueen asemansa työväenpuolueelle. Vuonna 1988 se yhdistyi Sosiaalidemokraattisen puolueen kanssa Liberaalidemokraattiseksi puolueeksi.

## Historia
Alun perin liberaalipuolue oli Whig-puolueesta vuonna 1877 eriytynyt ryhmä. Vuonna 1886 liberaalipuolue puolestaan jakautui, kun puolueen maltilliset parlamenttiedustajat, joita oli 93, loikkasivat konservatiivipuolueeseen Home Rule -lain vuoksi. Maltillisten lähdön jälkeen liberaalipuolue alkoi puolustaa yhteiskunnan köyhimpien asiaa, mutta jakautui samalla sisäisesti entistä pienempiin ryhmiin.  

Liberaalipuolue voitti vuoden 1906 parlamenttivaalit saatuaan suoranaisen äänivyöryn, minkä jälkeen puoluetta koossa pitänyt ja sen vaalivoittoon johdattanut Henry Campbell-Bannerman nousi pääministeriksi. Liberaalipuolueen puheenjohtaja Herbert Henry Asquith toimi Yhdistyneen kuningaskunnan pääministerinä vuosina 1908–1916, mutta ensimmäinen maailmansota murensi lopullisesti puolueen yhtenäisyyden. Pääministerinä vuosina 1916–1922 toiminut David Lloyd George oli viimeinen Yhdistyneen kuningaskunnan liberaalipuoluetta edustanut pääministeri. 

## Lähteet

## Aiheesta muualla
Parom

**Parom** ( ’lautta, lossi’) on Energijan esittelemä, suunniteltu avaruushinaajaksi kutsuttu raketti, joka kykenee siirtämään kuormia matalalta kiertoradalta korkealle ja päinvastoin. Parom voi siirtää suunnitellun Kliper-sukkulan tai rahtisäiliön matalalta 200 km kiertoradalta avaruusaseman radalle. Avaruushinaaja voi tehdä matkansa kiertoratojen välillä moneen kertaan. Avaruushinaajia on kaavailtu jo pitkään. Parom painaa 6&nbsp;800 kilogrammaa ja voi siirtää rahtia 200 kilometrin radalta kansainvälisen avaruuaseman radalle jopa 15 tonnia.

## Paromin kehityskohteita

Parom, kuten kaikki miehitettyjen avaruuslentojen laitteet, vaatii toimiakseen luotettavaa tekniikkaa. Venäläisillä on pitkä kokemus kauko-ohjauksesta avaruudessa. Kuitenkin esimerkiksi huoltoalus Progressin automaattinen telakointi Mir- ja ISS-avaruusasemiin ei ole aina toiminut. Telakointiongelmat ovat joskus estäneet miehistön siirtymisen aluksesta toiseen. Toisinaan länsimaiden medioissa on uutisoitu kolarivaurioista, tosin ei hengenvaarallisista. ESA on valinnut venäläisen automaattitelakointijärjestelmän ATV-aluksiinsa. 

On epäselvää, tuleeko Paromista muun muassa uudelleenkäytettävä ja monipuolinen. Uudelleenkäytettävyys vaatii ainakin ajoaineen tankkausta ja ehkä muutakin huoltoa. 
Alun perin NASAn Apollo-ohjelman Kuu-aluksen laukaisu piti tehdä kahdessa vaiheessa, jotka telakoituisivat matalalla kiertoradalla. Uudelleenkäytettävyys on ESAn kehittelemän ConeExpress-nimisen tietoliikennesatelliittien huoltoaluksenkin kohdalla auki. Kaikki nykyiset kiertoradalla huolto-operaatioita tekevät alukset (niiden kaavailut) perustuvat ISS-avaruusaseman käyttöön huoltoaluksen emäaluksena.

## Katso myös
* Kliper

## Aiheesta muualla
*Russian Space Web
*Flight Internation Article, Lighter Kliper could make toward trip to ISS
*MSN Article on Kliper
Bob Hayes

**Robert Lee ”Bullet Bob” Hayes** (20. joulukuuta 1942 Jacksonville, Florida – 18. syyskuuta 2002 Jacksonville) oli yhdysvaltalainen pikajuoksija ja amerikkalaisen jalkapallon pelaaja. Pikajuoksu-urallaan Hayesia kutsuttiin "maailman nopeimmaksi ihmiseksi".

Vuonna 1963 Hayes rikkoi 100 jaardin juoksun maailmanennätyksen juoksemalla 9,1. Seuraavana vuonna Tokion olympialaisissa Hayes sivusi 100 metrin juoksun maailmanennätysaikaa (10,0) juoksemalla 10,05 ja voitti olympiakultaa. Hän voitti toisen olympiakultansa maailmanennätyksen (39,06) juosseessa Yhdysvaltain 4 × 100 metrin viestijoukkueessa. Hayes lähti ankkuriosuudelle kolmisen metriä johtavan joukkueen jäljessä, mutta toi kapulan ensimmäisenä maaliin parin metrin erolla hopeajoukkueeseen. Hayesille arvioitiin viestissä yksilöajaksi jopa 8,6, jota pidettiin pitkään yleisesti kaikkien aikojen kovimpana viestiosuusaikana. Kilpailu oli myös Hayesin viimeinen yleisurheilijana, hän jatkoi sen jälkeen urheilu-uraansa amerikkalaisen jalkapallon ammattilaisena. 

Vuoden 1964 lopulla Hayes solmi sopimuksen Dallas Cowboysin kanssa pelaten ulomman laitahyökkääjän paikkaa (*wide receiver*). Hayes pelasi Dallas Cowboysissa vuodet 1965–1974 ja sen jälkeen vielä vuoden San Francisco 49ersissa ennen lopettamistaan. Hänet valittiin Pro Bowl -otteluun kolmasti ja hän voitti Dallasissa Super Bowlin vuonna 1971. Hayes on ainoa urheilija, joka on voittanut olympiakultaa ja Super Bowlin. Vuonna 2009 hänet nimettiin Pro Football Hall of Fameen.

Hayesin urheilu-uran jälkeistä elämää varjostivat huume- ja alkoholiongelmat. Huhtikuussa 1979 hän sai 10 kuukauden vankilatuomion huumeiden välityksestä. Hayes julkaisi elämäkertansa nimellä *Run, Bullet, Run: The Rise, Fall, and Recovery of Bob Hayes*. Hayes kuoli kotikaupungissaan 59-vuotiaana. Hänellä oli ollut viimeisinä vuosinaan ongelmia munuaisten, maksan ja sydämen kanssa sekä eturauhassyöpä.

## Lähteet

## Aiheesta muualla
* Sports Illustratedin artikkeli Hayesista tämän kuoleman jälkeen 
* http://football.about.com/cs/legends/p/bobhayes.htm
Ted Demme

**Ted Demme** (26. lokakuuta 1963 New York, New York, Yhdysvallat – 13. tammikuuta 2002 Santa Monica, Kalifornia, Yhdysvallat) oli yhdysvaltalainen elokuvaohjaaja ja -tuottaja. Hänen setänsä oli elokuvaohjaaja Jonathan Demme. Ted Demmen lyhyehkön uran ohjaustöitä olivat mm. elokuvat *[[Unelmien tytöt]]* (1996) ja *[[Blow]]* (2001). Demme kuoli noin vuoden päästä *[[Blow]]n* kuvaamisesta kokaiinin aiheuttamaan sydänkohtaukseen.

## Aiheesta muualla
*
Paatsjoki

**Paatsjoki** (, inarinsaameksi *Paččvei,* ,  tai Патсойоки) on Paatsjoen vesistön Inarijärven Barentsinmereen laskeva laskujoki, joka virtaa Suomen, Venäjän ja Norjan alueilla. Joki on 145 kilometrin pituinen. Se alkaa Inarin kunnan Nellimin läheltä, virtaa vuonna 1947 Neuvostoliitolle myydyn Jäniskosken alueen läpi ja sen jälkeen 112 kilometrin matkan Norjan ja Venäjän rajajokena. Boris Glebin (Kolttakönkään) kohdalla joki on lyhyen matkan taas kokonaan Venäjän alueella, ja aivan alajuoksullaan Norjan alueella, jossa se laskee Varanginvuonon sivuvuonoon Utsavuonoon (nor. *Bøkfjorden)* Kirkkoniemen kaupungin lähellä Etelä-Varangin kunnassa.

Paatsjoki on valjastettu vesivoiman käyttöön venäläisten, norjalaisten ja suomalaisten yhteistyönä. Sen seitsemän voimalaitosta latvalta lukien ovat Kaitakosken, Jäniskosken, Rajakosken, Hevoskosken, Skogfossin, Melkefossin ja Boris Glebin voimalaitokset. Näistä Skogfoss ja Melkefoss ovat norjalaisia, muut venäläisiä. Kolme ylintä voimalaa ovat suomalaisten rakentamia. Osa voimaloista sijaitsee rajalinjan päällä.

Joen nimi muilla kielillä on , , ,  ja kveeniksi *Paatsjoki*.

## Vesivoimalaitoksia

## Koskia

## Rajahistoriaa

Vuosina 1920–1944, jatkosodan päättäneeseen Moskovan välirauhaan asti, Paatsjoki oli osa Suomen Petsamon kunnan ja Norjan välistä rajaa. Välirauhassa Petsamo luovutettiin Neuvostoliitolle. Neuvostoliiton joukot kuitenkin miehittävät Itä-Inariakin vielä jonkin aikaa sopimuksen jälkeen. Kesällä 1945 Suomen ja Neuvostoliiton raja käytiin vanhalle Petsamon rajalle. Muotkavaarasta Korvatunturiin asti hakattiin kahdeksan metriä leveä raja-aukko. Perääntyvät saksalaiset olivat räjäyttäneet Suomen Kolosjoen nikkelisulattoa varten rakentaman Jäniskosken vesivoimalaitoksen hylyksi. Viikko ennen helmikuussa 1947 Pariisin rauhansopimusta Suomi luovutti vielä erillisellä sopimuksella niin sanotun Jäniskosken–Niskakosken alueen Neuvostoliiton vaatimusten perusteella, 1,3 miljardin markan osahyvityksenä liittoutuneiden (käytännössä Neuvostoliiton) valvontakomission määräämistä noin kuuden miljardin markan nk. saksalaissaatavien korvaussummasta, joka oli riippumaton varsinaisista sotakorvauksista. Luovutettu alue käsitti Paatsjoen kylästä Rajakosken lähelle ulottuvan Inarin kunnan Paatsjoen alueen ja Inarin vesivoiman; siihen kuului 176 neliökilometriä maata, valtion varoin jälleenrakennettu Jäniskosken voimalaitos ja Niskakoskeen rakennettu säännöstelypato. Jäniskosken ja Niskakosken lisäksi luovutetulla alueella Paatsjoessa oli viisi muutakin koskea.

## Lähteet

## Aiheesta muualla

*Det grensløse vannet. Ei elv – tre stater . www.pasvikelva.no
* Paatsjoki - tuleva kansainvälinen urheilukalastuskeskus. Lohiportaiden aikaansaaminen Kolttakönkääseen ja Jäniskönkääseen avaa uusia suuria mahdollisuuksia, Helsingin Sanomat Viikkoliite, 08.09.1929, nro 36, s. 3, Kansalliskirjaston digitaaliset aineistot
Shatt al-Arab

**Shatt al-Arab** (, ”Arabien rannikko”, , ”Vuolas joki”) on Eufratin ja Tigrisin yhdistyessä syntynyt joki, joka virtaa Irakissa Basran ja etelämpänä Irakin ja Iranin rajalla al-Fawin (Faon niemimaan) lähelle Persianlahteen noin 200&nbsp;kilometrin matkan. Joki on tärkeä yhteys merelle etenkin Irakista, jolla on vain 40&nbsp;kilometriä merenrantaa ja useat sen suuret kaupungit sijaitsevat Eufratin tai Tigrisin varrella. Shatt al-Arabin leveys on Basrassa 37&nbsp;kilometriä ja al-Fawin seudulla 500&nbsp;metriä. Muinoin noin&nbsp;3000 eaa. tämä alue oli merta. Klaudios Ptolemaios mainitsee, että Eufratilla ja Tigrisillä oli aiemmin eri jokisuut, ja että jokien yhdistyminen oli tapahtunut vain muutama vuosisata ennen hänen syntymäänsä.

Shatt al-Arab on ollut historiallisesti Persian/Iranin ja Irakin välisten kiistojen lähde. Kiistat ratkaistiin vuonna 1937 sopimuksella, jonka mukaan maiden välinen raja kulki Persian puoleisella rannalla veden matalimman tason kohdalla, paitsi Abadanin ja Khorramshahrin kaupunkien kohdalla, missä raja oli joen syvin kohta. Tämä antoi koko vesiväylän Irakin hallintaan ja joella purjehtivat alukset kulkivat Irakin lipun alla ja maksoivat sille maksuja.

Huhtikuussa 1969 Iran sanoi irti sopimuksen ja kieltäytyi maksamasta maksuja Irakille, mitä Irak piti kansainvälisen oikeuden vastaisena sopimusrikkona.

24. huhtikuuta 1969 iranilainen alus purjehti sotalaivojen suojaamana iranilaiseen satamaan maksamatta maksuja ja maat siirsivät pian sotajoukkojaan rajoilleen. Iran alkoi tukea Pohjois-Irakin kurdeja, mikä vaaransi Irakin leipäkorina pidetyn Kurdistanin vakauden. Talvella 1973–1974 maiden välillä tapahtui avoimia yhteenottoja, jotka saivat Irakin armeijan ja talouden romahduksen partaalle.

Tässä tilanteessa solmittiin Algerin sopimus maaliskuussa 1975, jossa raja Shatt al-Arabilla vedettiin joen syvintä kohtaa pitkin (''thalweg''-periaate). Irak luopui paitsi puolesta jokea, myös vaatimuksestaan Iranin Khūzestāniin ja Iran lopetti tukensa Irakin kurdikapinallisille. Sopimuksessa välittäjänä toimi Algerian presidentti Houari Boumédiènne  ja sopimuksen osapuolena oli Iranin šaahi Mohammad Reza Pahlavi ja Irakin varapresidentti Saddam Hussein.

26. tammikuuta 1979 Iranin šaahi  lähti Iranista vallankumouksen aikan ja helmikuussa maahan palasi Ajatollah Khomeini, jonka johdolla julistettiin 1. huhtikuuta islamilainen tasavalta.

Uusi islamilainen tasavalta alkoi kannustaa myös Irakin shiioja nousemaan vallanpitäjiään vastaan. 16. heinäkuuta Saddam Hussein nimitettiin Irakin presidentiksi. Maaliskuussa 1980 maiden väliset suhteet katkesivat ja useita Irakin vallanpitäjiä vastaan tehtiin murhayrityksiä. Touko–elokuussa maiden välisellä rajalla käytiin taisteluja. 17. syyskuuta 1980 Irak sanoi irti vuoden 1975 sopimuksen ja julisti koko Shatt al-Arabin kuuluvan itselleen ja hyökkäsi Iraniin 23. syyskuuta. Joen varrella käytiin Iranin–Irakin sodan tärkeimmät taistelut.

## Lähteet
* 

### Viitteet

## Aiheesta muualla
* SHATT-AL-ARAB A Survey Of Wars And Treaties From Safawid - Ottoman Period to 1975 Algiers Agreement  (defencejournal.com)
Tie Domi

**Tahir "Tie" Domi** (s. 1. marraskuuta 1969 Windsor, Ontario) on albanialaistaustainen kanadalainen entinen jääkiekkoilija, lempinimeltään *The Albanian Assassin*. Hän tuli urallaan tunnetuksi kovana tappelijana ja hän pelasi poliisin roolissa. Urallaan Domi pelasi Toronto Maple Leafsissa, New York Rangersissa ja Winnipeg Jetsissä. Toronto Maple Leafs varasi Domin NHL:ään vuonna 1988 toisella varauskierroksella 27. sijalla. Kanadan junioriliigassa hän pelasi Peterborough Petesin joukkueessa. Hänen poikansa Max Domi pelaa NHL-seura Dallas Starsissa.

## Peliura
Domi aloitti NHL-uransa kaudella 1989–1990 Torontossa. Domi on tunnettu aggressiivisuudestaan ja jääräpäisyydestään, mistä saatiin esimerkki jo hänen debyyttikaudellaan. Hän pelasi vain kaksi ottelua, mutta keräsi niissä yhteensä 42 jäähyminuuttia. 

Torontosta Domi siirtyi ensimmäisen kauden jälkeen New York Rangersiin, jossa hän pelasi seuraavat kolme kautta. Hän kuitenkin siirtyi kesken kauden Winnipeg Jetsiin Teemu Selänteen suojelijaksi ja pelasi Winnipegissä kolme kautta. Kaudella 1994–1995 Domi palasi Toronto Maple Leafsiin, jossa pelasi uransa loppuun asti. 

Domin paras kausi pisteiden valossa oli kausi 2002–2003, jolloin hän teki 29 pistettä. Viimeiseksi jäänyt kausi 2005–2006 oli jo selvästi rauhallisempi kuin edeltävät kaudet. Domi ilmoitti uransa päätöksestä syyskuussa 2006.

Domi oli peliurallaan yksi NHL:n kovimpia tappelijoita. Hänen ja Detroit Red Wingsin kovanaaman Bob Probertin välillä oli useita yhteenottoja. Domi kävi myöhemmällä urallaan jopa yleisössä olleen katsojan kimppuun Philadelphiassa.

## Tilastot

## Ennätykset
* Eniten jäähyminuutteja Toronto Maple Leafsin pelaajista kautta aikojen
* Koko NHL:n kaikkien aikojen jäähytilaston 3.

## Lähteet

## Aiheesta muualla
*NHL:n kotisivuilla
*Jatkoajassa
Hurri

**Hurri** on sävyltään halventava nimitys suomenruotsalaisille. Sana on merkinnyt Suomen, etenkin Pohjanmaan ruotsinkielisiä, ehkä aivan aluksi kalakauppaa harjoittavaa kiertelevää ruotsinkielistä. Ruotsin vallan aikaan suomenkielisiäkin saattoivat jotkut, esimerkiksi Karjalan ortodoksit, nimittää ”ruotseiksi”, joten ruotsinkielisille keksittiin oma termi. Hurri lieneekin ensimmäinen nimenomaan Suomen ruotsinkieliset eritellyt termi.

## Etymologia

Alkuaan sana hurri on itäsuomalaista perua. Hurri samoin kuin äänteellisesti läheinen hurtta ovat kumpikin alkuaan olleet suden kiertoilmauksia Itä-Suomessa. Länsi-Suomessa myöhemmin tunnetuksi tulleena sanana *hurri* on ilmeisesti onomatopoeettinen, se kuvailee ruotsinkielisen puhetta silloin, kun hän ei ymmärrä suomenkielistä tai kun suomenkielinen ei ymmärrä häntä. Sanaan ovat varmaankin vaikuttaneet ilmaukset *hur*, *huru* (”kuinka”, ”miten”) ja *hör du*, murteellisesti *hörru* (”kuules”, ”kuuletko”).

## Lähteet

## Kirjallisuutta
Nirvi, R. E: *Petojen nimitykset kosinta- ja hääsanastossa*. 1982.
Asemasota

**Asemasota** on sotatilanne, jossa rintamalinjat pysyvät pitkään paikallaan. Jos tapahtuu hyökkäys puolin tai toisin, se usein torjutaan. Usein asemasodassa molemmat taistelevat armeijat kaivautuvat juoksuhautoihin. Asemasota on monesti silti suuria tappioita aiheuttavaa, sillä molemmat osapuolet yrittävät murtaa asemasotaan liittyvän ”pattitilanteen”. Asemasotaa on käyty esimerkiksi länsirintamalla ensimmäisessä maailmansodassa, jatkosodassa sekä Irakin–Iranin sodassa.

## Lähteet

## Aiheesta muualla
Maanalainen armeija

**Maanalainen armeija** () oli Gerard Glaisterin luoma BBC:n draamasarja, jota tehtiin kolme tuotantokautta. Sen ensiesitys Isossa-Britanniassa oli 7. syyskuuta 1977 – 15. joulukuuta 1979. Suomessa sarjaa esitettiin 1970-luvun lopulta vuoteen 1983 asti. 

Maanalainen armeija sijoittuu toisen maailmansodan aikaiseen saksalaisten miehittämään Brysseliin. Tarina kertoo belgialaisesta vastarintaliikkeestä, joka auttaa kätkemään Luftwaffen alasampumia brittilentäjiä. 

Ensimmäisen tuotantokauden jaksot sijoittuvat brysseliläiseen ”Candide”-kahvilaan, jossa sen omistaja Albert Foiret (Bernard Hepton) auttaa Lisa ”Yvette” Colbertia (Jan Francis) piilottelemaan lentäjiä. Foiret johtaa myös ”Lifeline”-organisaatiota, joka auttaa salakuljettamaan lentäjiä turvallisempiin maihin, kuten Espanjaan. Heidän päävihollisensa ovat SS:n Sturmbannführer Ludwig Kessler (Clifford Rose) ja tätä rennompi Luftwaffe-upseeri majuri Erwin Brandt (Michael Culver). Lentoluutnantti John Curtis (Christopher Neame) on kuljetettu Brysseliin toimimaan Lifelinen brittiedustajana. Häneen suhtaudutaan aluksi epäluuloisesti, mutta sarjan edetessä hänen ja Lisan välille kehittyy romanttista jännitettä. Toinen juonikuvio keskittyy Albertin suhteeseen tarjoilija Monique Duchampsin kanssa (Angela Richards) hänen vaimonsa Andréen (Eileen Page) ollessa vuoteenomana.

Toisella tuotantokaudella tarinat siirtyvät uuteen ravintolaan, jonka nimi on myös ”Candide”. 

Sarjan päätökseksi tarkoitettua jaksoa ”What Did You Do in the War, Daddy?” ei esitetty Isossa-Britanniassa mahdollisesti sen voimakkaan kommunisminvastaisen asenteen takia. Jakson käsittelemien aineksien ympärille rakennettiin kuitenkin kuusiosainen spin-off-sarja *[[Kessler]]*, jonka päähenkilönä oli Ludwig Kessler. BBC:n komediasarja *[[Maanalainen armeija iskee jälleen]]* (*‘Allo ‘Allo!*) oli parodia *Maanalaisesta armeijasta*.

## Lähteet

## Aiheesta muualla
* Le Candide -fanisivusto 
*
Jana (joki)

**Jana** (, ) on 872 kilometriä pitkä joki Sahan tasavallassa, Itä-Siperiassa. Joen valuma-alue on 238&nbsp;000 neliökilometriä.

Joki saa alkunsa Verhojanskvuoristosta ja laskee lopulta laajan suistoalueen kautta Pohjoiseen jäämereen. Virtaama vaihtelee 1&nbsp;030&nbsp;m/s3–18&nbsp;300 m3/s välillä (alajuoksun mittauspisteessä 157&nbsp;km suuaukolta). Siperian jokien sarjassa Jana sijaitsee läntisen Lenan ja itäpuolisen Indigirkan välissä.

## Lähteet

## Aiheesta muualla
*Yana At Ubileinaya, virtaaman mittauspiste (157 km laskukohdasta yläjuoksulle) / R-Arctic Net
Nintendo Power

**Nintendo Power** -lehti oli Yhdysvalloissa kuukausittain ilmestyvä  Nintendon uutis- ja strategialehti. Ensimmäinen numero ilmestyi heinä/elokuussa 1988 käsitteli erityisesti Nintendo Entertainment System -peliä *[[Super Mario Bros. 2]]*. Lehdestä on ilmestynyt tähän mennessä yli 200 numeroa. Lehden viimeinen numero on ilmestynyt joulukuussa 2012.

## Historia

Nintendo Power aloitti muutaman sivun mittaisena Nintendo Fun Clubin uutislehtenä, mutta muuttui pian nykyiseen muotoonsa. Ensimmäisen numeron painos oli 3.6 miljoonaa kappaletta, ja jokainen Fun Clubin jäsen sai sen ilmaiseksi. Noin kolmasosa jäsenistä aloitti tilaamisen.

Lehteä toimitti aluksi Fun Clubin "toimitusjohtaja" Howard Philips, joka oli pelaaja itsekin. Nintendo Powerin maskotti 1980-luvun lopulla ja 1990-luvun alkupuolella oli Philipsin luoma sarjakuvahahmo Nester. Philipsin lähdettyä yrityksestä maskotiksi tuli "teini-ikäisempi" Nester. Varhaisissa numeroissa oli kaksi sivua *Howard and Nester* -sarjakuvaa, joka sitten vaihdettiin kahden sivun *Nester's Adventure* -sarjakuvaan, ja lopulta sekin kuihtui pois. Siitä seurauksena Mario tuli Nesterin tilalle lehden maskotiksi.  

1990-luvun alkupuolella lehti käytti kallista markkinointimenetelmää antamalla jokaiselle uudelle tilaajalle ilmaisen NES-pelin *[[Dragon Warrior]]*.

Super Nintendo Entertainment Systemin julkaisun jälkeen lehdessä nähtiin pitkiä ja jatkuvia sarjakuvia, jotka perustuivat peleihin *[[Super Mario World]]* ja *[[The Legend of Zelda: A Link to the Past]]*. Kun nämä sarjakuvat loppuivat, ne korvattiin uusilla Star Fox ja *[[Super Metroid]]* -peleihin perustuvilla sarjakuvilla, kuten myös sarjakuvilla, jotka perustuivat animaatio-sarjoihin *[[Pokémon]]* ja **. Myöhemmin sivuilla on nähty *[[Custom Robo]]* ja *[[Metal Gear Solid]]* -peleihin perustuvia sarjakuvia.

Vuonna 2001 Nintendo Power julkaisi spin-off -lehden Nintendo Power Advance joka keskittyi Game Boy Advanceen. Lehdestä painettiin yhteensä neljä numeroa, joista viimeinen keskittyi *[[Super Mario World: Super Mario Advance 2]]*:n strategiaoppaaseen.

## Aiheesta muualla
* Viralliset kotisivut
Leonid Košeljov

**Leonid Aleksandrovitš Košeljov** (s. 20. joulukuuta 1979) on uzbekistanilainen jalkapalloilija, pelipaikaltaan keskikenttäpelaaja. Hän pelaa Venäjän liigassa Šinnik Jaroslavlin joukkueessa. Ennen siirtymistään nykyiseen joukkueeseensa hän on pelannut Pahtakor Taškentissa (78 ottelua, 26 maalia) ja Havbahov Namanganissa (82 ottelua, 22 maalia). Košeljov kuuluu myös Uzbekistanin maajoukkueen vakiomiehistöön. Hän on 178 senttimetrin pituinen ja painaa 75 kilogrammaa.

## Aiheesta muualla
* Leonid Košeljov Šinnik Jaroslavlin sivuilla